Sone Mischt!  Ich ha öich jo verschwiige werum  dFerie zerscht eigentli ins Wasser gheit werä. Also mini Familie het plant gha ind Hytta zgo, het au em Tor sini Eltere gfrogt (dene ghört si) öb frei isch. Womer aber letscht wuche bi de Bonze iiglade xi si, het sich use gstellt, dass au em Tor si Brueder sini Familie plant het dört ane zgo... super! Si hei sich denn aber g'einigt, und die Familie isch in de letschtä Dääg jez dört xi.. und mir hättä hütt wöllä go. Genau ...wöllä go! Weatherforecast mäldet Schneesturm die ganz negscht wuchä.. und jo, meh  als 3 Dääg mit de Chinder imne Bärghüttli feschtsitze und nid use chönnä... do druff chönemer alli verzichte;). Das heisst, mir gönge nid!!! I finds eifach vollll schad, wer so gärn ind Bärgä, ind Natur, und chli go Skifahrerlä. Mol luege, vilicht chönemer jo tolli sachä do in dr Nöchi unterneh die Ferie..! Do isch sWätter nämmli nid so leid.